
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2432 

11 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης Ν.Π.Δ.Δ. του Δή¬ 
μου Νισύρου του Νομού Δωδεκανήσου με την 
επωνυμία «Σχολική Επιτροπή Γυμνασίου-Λυκείου 
Δήμου Μανδρακίου Νισυρου», ως προς την επω¬ 
νυμία, τους σκοπούς, τη διοίκησή του και τους 

πόρους. 1 

Τροποποίηση της συστατικής πράξης του νομικού 
προσώπου δημοσίου δικαίου με την επωνυμία 
«Σχολική Επιτροπή Πρωτοβάθμιας Εκπαίδευσης 
Δήμου Μουζακίου» ως προς τη διοίκηση του νο¬ 
μικού προσώπου. 2 

Τροποποίηση της συστατικής πράξης του νομικού 
προσώπου δημοσίου δικαίου με την επωνυμία 
«Σχολική Επιτροπή Δευτεροβάθμιας Εκπαίδευ¬ 
σης Δήμου Μουζακίου» ως προς τη διοίκηση του 


νομικού προσώπου. 3 

Έγκριση της αριθ. 79/2015 απόφασης του Δημοτικού 
Συμβουλίου Αγ. Βασιλείου σχετικά με κυκλοφορι- 
ακές ρυθμίσεις που αφορούν τον οικισμό Ακου- 
μίων. 4 


Ίδρυση Εργαστηρίου με την επωνυμία «Εργαστήριο 
Εκπαίδευσης και Επικοινωνίας σε Πολυπολιτισμι- 
κά Περιβάλλοντα» στο Παιδαγωγικό Τμήμα Δη¬ 
μοτικής Εκπαίδευσης της Σχολής Ανθρωπιστι¬ 
κών και Κοινωνικών Επιστημών του Πανεπιστημίου 
Θεσσαλίας. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Φ.117096/25549/14/ 


6-11-2014 απόφαση του Υφυπουργού Εσωτερι¬ 
κών, που δημοσιεύθηκε στο ΦΕΚ 3138/21-11-2014 

(τ·Β'). 6 

Διόρθωση σφάλματος στην 11158/29-9-2015 απόφα¬ 
ση του Αναπληρωτή Υπουργού Εσωτερικών και 
Διοικητικής Ανασυγκρότησης που δημοσιεύθηκε 
στο ΦΕΚ 2252/τ.Β7ΐ9-10-2015. 7 


ΑΠΟΦΑΣΕΙ Σ 

Αριθμ. 75798 (1) 

Τροποποίηση συστατικής πράξης Ν.Π.Δ.Δ. του Δήμου 
Νισύρου του Νομού Δωδεκανήσου με την επωνυμία 
«Σχολική Επιτροπή Γυμνασίου-Λυκείου Δήμου Μαν¬ 
δρακίου Νισύρου», ως προς την επωνυμία, τους σκο¬ 
πούς, τη διοίκησή του και τους πόρους. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις της παρ. I του άρθρου 280 του 
Ν. 3852/2010 (ΦΕΚ 87Α') «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης-Πρόγραμμα 
Καλλικράτης». 

2. Το Π.δ. 143/2010 (ΦΕΚ 236/Α') «Οργανισμός Αποκε¬ 
ντρωμένης Διοίκησης Αιγαίου». 

3. Τις διατάξεις των άρθρων 235, 240 και 243 του 
Ν. 3463/2006 «Κύρωση του Κώδικα Δήμων και Κοινοτή¬ 
των» (ΦΕΚ 114/Α72006). 

4. Τις διατάξεις της παρ. 2 του άρθρου 16 του 
Ν. 4147/2013 (ΦΕΚ 98/Α') «Κύρωση της από 31.12.2012 
Πράξης Νομοθετικού Περιεχομένου «Ρυθμίσεις κατεπει- 
γόντων θεμάτων αρμοδιότητας των Υπουργείων Εσω¬ 
τερικών, Εργασίας, Κοινωνικής Ασφάλισης και Πρόνοιας, 
Δημόσιας Τάξης και Προστασίας του Πολίτη, της Γε¬ 
νικής Γραμματείας της Κυβέρνησης και του Υπουργού 
Επικράτειας και άλλες διατάξεις». 

5. Τις διατάξεις του άρθρου 103 του Ν. 3852/2010 
(ΦΕΚ 87/Α'). 

6. Τις διατάξεις άρθρου 56 του Ν. 4257/2014 (ΦΕΚ 93/Α') 
«Επείγουσες ρυθμίσεις αρμοδιότητας Υπουργείου Εσω¬ 
τερικών» και της παρ. 1 του άρθρου 28 του Ν. 4325/2015 
(ΦΕΚ 47/Α') «Εκδημοκρατισμός της Διοίκησης-Καταπο- 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

7. Την πράξη 4 του Υπουργικού Συμβουλίου της 
06.02.2015 (ΦΕΚ 24/Α'/06.02.2015) «Αποδοχή παραιτή- 

σεων των Γενικών Γραμματέων των Αποκεντρωμένων 
Διοικήσεων της χώρας». 

8. Τη με αριθ. πρωτ. 8440/24.02.2011 απόφαση του 
Υπουργού Εσωτερικών Αποκέντρωσης και Ηλεκτρονικής 
Διακυβέρνησης «Καθορισμός λειτουργίας των Σχολικών 
Επιτροπών και ρύθμιση οικονομικών θεμάτων αυτών». 

9. Τη με αριθ. πρωτ. οικ. 39155/10.10.2014 εγκύκλιο με 
αριθμό 52 του Υπουργείου Εσωτερικών «Ορισμός των 
διοικητικών συμβουλίων των νομικών προσώπων και 
συνδέσμων των Δήμων». 

10. Τη με αριθ. πρωτ. οικ. 4569/27.01.2011 εγκύκλιο με 
αριθμό 11 του ΥΠΕΣ.Α.Η.Δ. «Θέματα συγχωνεύσεων και 
προσωπικού Ν.Π.Δ.Δ. και επιχειρήσεων των δήμων». 

11. Τη με αριθ. πρωτ. οικ. 27871/18.05.2007 εγκύκλιο με 
αριθμό 33 του ΥΠ.ΕΣ.Δ.Δ.Α. 

12. Την υπ’ αριθ. 2027/14.06.1991 απόφαση του Νομάρχη 
Δωδεκανήσου περί σύστασης Ν.Π.Δ.Δ. στον πρώην Δήμο 
Μανδρακίου Νισύρου Ν. Δωδεκανήσου με την επωνυ¬ 
μία «Σχολική Επιτροπή Γυμνασίου Λυκείου» (ΦΕΚ 553/ 
Β'/22.07.1991). 

13. Τη σε ορθή επανάληψη αριθ. 128/2015 απόφαση του 
Δημοτικού Συμβουλίου Δήμου Νισύρου περί Τροποποί¬ 
ησης της Συστατικής Πράξης Ν.Π.Δ.Δ. με την επωνυμία 
«Σχολική Επιτροπή Γυμνασίου-Λυκείου Μανδρακίου Νι¬ 
σύρου», αποφασίζουμε: 

Την τροποποίηση της υπ’ αριθ. 2027/14.06.1991 (ΦΕΚ 553/Β7 
22.07.1991) απόφασης του Νομάρχη Δωδεκανήσου, η 
οποία αποτελεί την συστατική πράξη του Ν.Π.Δ.Δ. με 
την επωνυμία «Σχολική Επιτροπή Γυμνασίου και Λυκείου 
Μανδρακίου Νισύρου» 

1) Ως προς την επωνυμία του Ν.Π.Δ.Δ. που είναι: «ΣΧΟ¬ 
ΛΙΚΗ ΕΠΙΤΡΟΠΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΔΗ¬ 
ΜΟΥ ΝΙΣΥΡΟΥ». 

2) Ως προς τους σκοπούς της Σχολικής Επιτροπής, 
που είναι: 

α. Η διαχείριση των πιστώσεων που της διατίθενται 
για την κάλυψη των δαπανών λειτουργίας των αντίστοι¬ 
χων σχολείων (θέρμανσης, φωτισμού, ύδρευσης, τηλε¬ 
φώνου, αποχέτευσης, αγοράς αναλώσιμων υλικών κ.λπ.), 
β. η αμοιβή καθαριστριών, 

γ. η εκτέλεση έργων για την επισκευή και συντήρηση 
των αντίστοιχων σχολείων και του κάθε είδους εξο¬ 
πλισμού τους, 

δ. η εισήγηση προς την αντίστοιχη διεύθυνση Πρω¬ 
τοβάθμιας Εκπαίδευσης για τον εφοδιασμό από τον 
Οργανισμό Σχολικών Κτιρίων των αντίστοιχων σχολείων 
με έπιπλα και εξοπλιστικά είδη και από το Υπουργείο 
Εθνικής Παιδείας και Θρησκευμάτων με βιβλία για τις 
αντίστοιχες σχολικές βιβλιοθήκες, 
ε. η διαχείριση των εσόδων από την ενδεχόμενη εκ¬ 
μετάλλευση των σχολικών κυλικείων, καθώς και 
στ. η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχο¬ 
λικών μονάδων. 

3) Ως προς τη σύνθεση των μελών του Διοικητικού 
Συμβουλίου του ανωτέρω Ν.Π.Δ.Δ. 

Το Διοικητικό Συμβούλιο της Σχολικής Επιτροπής είναι 
δμελές και αποτελείται από: 

α. Τον διευθυντή του Γυμνασίου και Λ.Τ. Νισύρου και 
τον αναπληρωτή του. 

β. Τέσσερις (4) Δημοτικούς Συμβούλους, οι οποίοι ορί¬ 
ζονται με τους αναπληρωτές τους από το Δ.Σ. Νισύρου, 
εκ των οποίων οι δύο (2) από τη μειοψηφία του δημο¬ 
τικού συμβουλίου. 


γ.Έναν (1) εκπρόσωπο της ένωσης Γονέων, ο οποίος 
θα ορισθεί με τον αναπληρωτή του από την αντίστοιχη 
ένωση Γονέων. 

δ.'Εναν (1) εκπρόσωπο του Ιδμελούς Συμβουλίου Μα¬ 
θητών. 

4) Ως προς τους πόρους της Σχολικής Επιτροπής, 
που είναι: 

α. Η ετήσια τακτική επιχορήγηση από τους ΚΑΠ. 
β. Η τυχόν έκτακτη επιχορήγηση του Δήμου το ύψος 
της οποίας διαμορφώνεται ανάλογα με τις εκάστοτε 
ανάγκες που οδηγούν στην καταβολή της έκτακτης 
επιχορήγησης. 

γ. Κάθε είδους εισφορές, δωρεές, κληρονομιές, κλη¬ 
ροδοσίες. 

δ. Πρόσοδοι από την περιουσία του. 
ε. Κάθε άλλη νόμιμη πηγή. 

Με την παρούσα δεν προκαλείται δαπάνη σε βάρος 
του προϋπολογισμού του Δήμου Νισύρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Νοεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 

-♦- 

Αριθμ. 16174/201499 (2) 

Τροποποίηση της συστατικής πράξης του νομικού προ¬ 
σώπου δημοσίου δικαίου με την επωνυμία «Σχολική 
Επιτροπή Πρωτοβάθμιας Εκπαίδευσης Δήμου Μου- 
ζακίου» ως προς τη διοίκηση του νομικού προσώπου. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Των άρθρων 103, 225, 238 και 280 παρ. I του 
Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (ΦΕΚ 87/Α77-6-2010), 
β) των άρθρων 8 και 24 του Π.δ. 138/2010 «Οργανισμός 
της Αποκεντρωμένης Διοίκησης Θεσσαλίας - Στερεός 
Ελλάδας» (ΦΕΚ 231/τ.Α727-12-2010), 
γ) των άρθρων 239, 240 και 243 του Ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 114/ 
Α72006), ως ισχύει, 

δ) του άρθρου 16 του Ν. 4147/2013 «Κύρωση της από 
31-12-2012 Πράξης Νομοθετικού Περιεχομένου “Ρυθμίσεις 
κατεπειγόντων θεμάτων αρμοδιότητας των Υπουργείων 
Εσωτερικών, Εργασίας, Κοινωνικής Ασφάλισης και Πρό¬ 
νοιας, Δημόσιας Τάξης και Προστασίας του Πολίτη, της 
Γ ενικής Γ ραμματείας της Κυβέρνησης και του Υπουργού 
Επικράτειας” και άλλες διατάξεις» (ΦΕΚ 98/Α72013). 

2. Τη με αριθμό πρωτ. οικ. 2990/18604/25-2-2011 απόφα¬ 
ση της Γ ενικής Γ ραμματέως της Αποκεντρωμένης Διοί¬ 
κησης Θεσσαλίας - Στερεός Ελλάδας περί «Μεταβίβα¬ 
σης δικαιώματος υπογραφής της Γ ενικής Γ ραμματέως 
της Αποκεντρωμένης Διοίκησης Θεσσαλίας - Στερεός 
Ελλάδας στον Προϊστάμενο της Γενικής Διεύθυνσης 
Εσωτερικής Λειτουργίας και στους Προϊσταμένους Δι¬ 
ευθύνσεων και Τμημάτων της ανωτέρω Γενικής Διεύ¬ 
θυνσης» (ΦΕΚ 385/Β711-3-2011). 

3. Τις διατάξεις του άρθρου 10 του Ν. 3469/2006 
(ΦΕΚ 131/Α72006) «Εθνικό Τυπογραφείο, Εφημερίς της 
Κυβερνήσεως και λοιπές διατάξεις». 

4. Τις διατάξεις του άρθρου 90 παρ. 2 του «Κώδικα νο¬ 
μοθεσίας για την Κυβέρνηση και τα Κυβερνητικά όργα¬ 
να», που κυρώθηκε με το άρθρο πρώτο του Π.δ. 63/2005 
(ΦΕΚ 98/Α722-4-2005). 

5. Το άρθρο 1 της με αριθ. πρωτ. 8440/24-2-2011 από¬ 
φασης του Υπουργού Εσωτερικών, Αποκέντρωσης και 
ηλεκτρονικής Διακυβέρνησης με θέμα «Καθορισμός 
λειτουργίας των Σχολικών Επιτροπών και ρύθμιση οι¬ 
κονομικών θεμάτων αυτών». 

6. Την με αριθ. πρωτ. οικ.39155/10-10-2014 εγκύκλιο 
52 του Υπουργείου Εσωτερικών με θέμα «Ορισμός των 
διοικητικών συμβουλίων των νομικών προσώπων και 
συνδέσμων των Δήμων». 

7. Την υπ’ αριθ. 94/5-5-2011 απόφαση του Δημοτικού 
Συμβουλίου Μουζακίου (ΦΕΚ 1209/Β714-6-2011), που ανα- 
φέρεται στη «Συγχώνευση των Σχολικών Επιτροπών 
Πρωτοβάθμιας Εκπαίδευσης του Δήμου Μουζακίου και 
σύσταση ενιαίου Ν.Π.Δ.Δ. Σχολικής Επιτροπής Πρωτο¬ 
βάθμιας Εκπαίδευσης στο Δήμο Μουζακίου με την επω¬ 
νυμία "Σχολική Επιτροπή Πρωτοβάθμιας Εκπαίδευσης 
Δήμου Μουζακίου” κατά τις διατάξεις του Ν.3852/2010 
(άρθρο 103 παρ. 4 Ν. 3852/2010)». 

8. Την υπ’ αριθ. 111/2015 απόφαση του Δημοτικού Συμ¬ 
βουλίου Μουζακίου αναφορικά με την «Τροποποίηση της 
94/2011 απόφασης του Δημοτικού Συμβουλίου», η οποία 
υποβλήθηκε στην Υπηρεσία μας σε ορθή επανάληψη με 
το με αριθ. πρωτ. 14079/3-11-2015 έγγραφο του Δήμου 
Μουζακίου. 

9. Το γεγονός ότι από την παρούσα απόφαση δεν 
προκαλείται δαπάνη, αποφασίζουμε: 

Τροποποιούμε τη συστατική πράξη του νομικού προ¬ 
σώπου δημοσίου δικαίου με την επωνυμία «Σχολική Επι¬ 
τροπή Πρωτοβάθμιας Εκπαίδευσης Δήμου Μουζακίου» 
(υπ’ αριθ. 94/5-5-2011 απόφαση του Δημοτικού Συμβου¬ 
λίου Μουζακίου, η οποία δημοσιεύτηκε στο ΦΕΚ 1209/ 
Β714-6-2011) ως προς το κεφάλαιο 3 - Διοίκηση του νέου 
Νομικού Προσώπου, ως εξής: 

3. Διοίκηση του νέου Νομικού Προσώπου: 

- Το νέο Νομικό Πρόσωπο θα διοικείται από το Διοι¬ 
κητικό Συμβούλιο, το οποίο αποτελείται από εννέα (9) 
μέλη, ως εξής: 

- Τον εκάστοτε Δήμαρχο, ως πρόεδρο (προαιρετικά). 

- Τέσσερις (4) Δημοτικούς Συμβούλους, εκ των οποί¬ 
ων τουλάχιστον δύο (2) ορίζονται από τη μειοψηφία 
του Δημοτικού Συμβουλίου (είναι δυνατόν η μειοψηφία 
αντί δημοτικού ή κοινοτικού συμβούλου να ορίσει ως 
εκπρόσωπο της δημότη ή κάτοικο). 

- Δύο διευθυντές, εκ των πέντε αρχαιοτέρων, των 
σχολικών μονάδων πρωτοβάθμιας εκπαίδευσης. 

-Έναν (1) εκπρόσωπο της ένωσης γονέων, και στην 
περίπτωση που δεν υπάρχει ένωση γονέων, έναν εκ¬ 
πρόσωπο των υφιστάμενων συλλόγων γονέων, κατά 
προτεραιότητα μεγέθους σχολικής μονάδας πρωτο¬ 
βάθμιας εκπαίδευσης. 

-Έναν Δημότη ή κάτοικο με εμπειρία στο χώρο της 
εκπαίδευσης. 

- Στην περίπτωση που στο Διοικητικό Συμβούλιο δε 
συμμετέχει ο Δήμαρχος, θα ορίζεται από το Δημοτικό 
Συμβούλιο ένας (1) Δημοτικός Σύμβουλος της πλειοψη- 
φίας επιπλέον, ώστε ο συνολικός αριθμός των μελών 
του ΝΠΔΔ να είναι εννιά (9) μέλη. 


Κατά τις συνεδριάσεις των Σχολικών Επιτροπών, όταν 
συζητούνται θέματα τα οποία αφορούν συγκεκριμένη 
σχολική μονάδα, καλείται ο οικείος διευθυντής σχολικής 
μονάδας, ο οποίος συμμετέχει με δικαίωμα ψήφου. 

Σε περίπτωση ισοψηφίας υπερισχύει η ψήφος του 
προέδρου. 

Ο πρόεδρος του ΝΠΔΔ θα εκλέγεται σύμφωνα με την 
παρ. 1 του άρθρου 240 του Ν. 3463/2006, όπως τροπο¬ 
ποιήθηκε με την παρ. 16 του άρθρου 20 του Ν. 3731/2008 
ή την ισχύουσα σε κάθε περίπτωση νομοθεσία. 

Κατά τα λοιπά ισχύει η υπ’ αριθ. 94/2011 απόφαση του 
Δημοτικού Συμβουλίου Μουζακίου (ΦΕΚ 1209/Β714-6-2011). 

Η απόφαση αυτή να δημοσιευθεί στην Εφημερίδα της 
Κυβερνήσεως 

Λάρισα, 4 Νοεμβρίου 2015 

Με εντολή Γενικού Γραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΚΩΝΣΤΑΝΤΙΝΟΣ ΠΑΠΠΑΣ 
-♦- 

Αριθμ. 16175/201511 (3) 

Τροποποίηση της συστατικής πράξης του νομικού προ¬ 
σώπου δημοσίου δικαίου με την επωνυμία «Σχολική 
Επιτροπή Δευτεροβάθμιας Εκπαίδευσης Δήμου Μου¬ 
ζακίου» ως προς τη διοίκηση του νομικού προσώπου. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Των άρθρων 103, 225, 238 και 280 παρ. I του 
Ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87/Α77-6-2010), 

β) των άρθρων 8 και 24 του Π.δ. 138/2010 «Οργανισμός 
της Αποκεντρωμένης Διοίκησης Θεσσαλίας - Στερεός 
Ελλάδας» (ΦΕΚ 231/τ.Α727-12-2010), 

γ) των άρθρων 239, 240 και 243 του Ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 114/ 
Α72006), ως ισχύει, 

δ) του άρθρου 16 του Ν. 4147/2013 «Κύρωση της από 
31-12-2012 Πράξης Νομοθετικού Περιεχομένου “Ρυθμίσεις 
κατεπειγόντων θεμάτων αρμοδιότητας των Υπουργείων 
Εσωτερικών, Εργασίας, Κοινωνικής Ασφάλισης και Πρό¬ 
νοιας, Δημόσιας Τάξης και Προστασίας του Πολίτη, της 
Γ ενικής Γ ραμματείας της Κυβέρνησης και του Υπουργού 
Επικράτειας” και άλλες διατάξεις» (ΦΕΚ 98/Α72013). 

2. Τη με αριθμό πρωτ. οικ. 2990/18604/25-2-2011 απόφα¬ 
ση της Γ ενικής Γ ραμματέως της Αποκεντρωμένης Διοί¬ 
κησης Θεσσαλίας - Στερεός Ελλάδας περί «Μεταβίβα¬ 
σης δικαιώματος υπογραφής της Γ ενικής Γ ραμματέως 
της Αποκεντρωμένης Διοίκησης Θεσσαλίας - Στερεός 
Ελλάδας στον Προϊστάμενο της Γενικής Διεύθυνσης 
Εσωτερικής Λειτουργίας και στους Προϊσταμένους Δι¬ 
ευθύνσεων και Τμημάτων της ανωτέρω Γενικής Διεύ¬ 
θυνσης» (ΦΕΚ 385/Β711-3-2011). 

3. Τις διατάξεις του άρθρου 10 του Ν. 3469/2006 
(ΦΕΚ 131/Α72006) «Εθνικό Τυπογραφείο, Εφημερίς της 
Κυβερνήσεως και λοιπές διατάξεις». 

4. Τις διατάξεις του άρθρου 90 παρ. 2 του «Κώδικα νο¬ 
μοθεσίας για την Κυβέρνηση και τα Κυβερνητικά όργα¬ 
να», που κυρώθηκε με το άρθρο πρώτο του Π.δ. 63/2005 
(ΦΕΚ 98/Α722-4-2005). 

5. Το άρθρο 1 της με αριθ. πρωτ. 8440/24-2-2011 από¬ 
φασης του Υπουργού Εσωτερικών, Αποκέντρωσης και 
ηλεκτρονικής Διακυβέρνησης με θέμα «Καθορισμός 
Λειτουργίας των Σχολικών Επιτροπών και ρύθμιση οι¬ 
κονομικών θεμάτων αυτών». 

6. Την με αριθ. πρωτ. οικ. 39155/10-10-2014 εγκύκλιο 
52 του Υπουργείου Εσωτερικών με θέμα «Ορισμός των 
διοικητικών συμβουλίων των νομικών προσώπων και 
συνδέσμων των Δήμων». 

7. Την υπ’ αριθ. 96/18-5-2011 απόφαση του Δημοτικού 
Συμβουλίου Μουζακίου (ΦΕΚ 1141/Β'/3-6-2011), που ανα- 
φέρεται στη «Συγχώνευση των Σχολικών Επιτροπών 
Δευτεροβάθμιας Εκπαίδευσης του Δήμου Μουζακίου και 
σύσταση ενιαίου Ν.Π.Δ.Δ. Σχολικής Επιτροπής Δευτερο¬ 
βάθμιας Εκπαίδευσης στο Δήμο Μουζακίου με την επω¬ 
νυμία “Σχολική Επιτροπή Δευτεροβάθμιας Εκπαίδευσης 
Δήμου Μουζακίου” κατά τις διατάξεις του Ν. 3852/2010 
(άρθρο 103 παρ. 4 Ν. 3852/2010)». 

8. Την υπ’ αριθ. 112/2015 απόφαση του Δημοτικού Συμ¬ 
βουλίου Μουζακίου αναφορικά με την «Τροποποίηση 
της 96/2011 απόφασης του Δημοτικού Συμβουλίου», η 
οποία υποβλήθηκε στην Υπηρεσία σε ορθή επανάληψη 
με το με αριθ. πρωτ. 14080/3-11-2015 έγγραφο του Δήμου 
Μουζακίου. 

9. Το γεγονός ότι από την παρούσα απόφαση δεν 
προκαλείται δαπάνη, αποφασίζουμε: 

Τροποποιούμε τη συστατική πράξη του νομικού προ¬ 
σώπου δημοσίου δικαίου με την επωνυμία «Σχολική 
Επιτροπή Δευτεροβάθμιας Εκπαίδευσης Δήμου Μου¬ 
ζακίου» (υπ’ αριθ. 96/18-5-2011 απόφαση του Δημοτι¬ 
κού Συμβουλίου Μουζακίου, η οποία δημοσιεύτηκε στο 
ΦΕΚ 1141/Β73-6-2011) ως προς το κεφάλαιο 3 - Διοίκηση 
του νέου Νομικού Προσώπου, ως εξής: 

3. Διοίκηση του νέου Νομικού Προσώπου: 

- Το νέο Νομικό Πρόσωπο θα διοικείται από το Δι¬ 
οικητικό Συμβούλιο, το οποίο αποτελείται από έντεκα 
(11) μέλη, ως εξής: 

- Τον εκάστοτε Δήμαρχο ως Πρόεδρο (προαιρετικά). 

- Πέντε (5) Δημοτικούς Συμβούλους, εκ των οποίων 
τουλάχιστον δύο (2) ορίζονται από τη μειοψηφία του 
Δημοτικού Συμβουλίου (είναι δυνατόν η μειοψηφία αντί 
δημοτικού ή κοινοτικού συμβούλου να ορίσει ως εκπρό¬ 
σωπο της δημότη ή κάτοικο). 

- Δύο (2) διευθυντές, εκ των πέντε αρχαιοτέρων, των 
σχολικών μονάδων δευτεροβάθμιας εκπαίδευσης. 

-Έναν (1) εκπρόσωπο της ένωσης γονέων, και στην 
περίπτωση που δεν υπάρχει ένωση γονέων, έναν εκ¬ 
πρόσωπο των υφιστάμενων συλλόγων γονέων, κατά 
προτεραιότητα μεγέθους σχολικής μονάδας δευτερο¬ 
βάθμιας εκπαίδευσης. 

-Έναν (1) εκπρόσωπο των μαθητικών Κοινοτήτων. 

- Έναν (1) Δημότη ή κάτοικο με εμπειρία στο χώρο 
της εκπαίδευσης. 

- Στην περίπτωση που στο Διοικητικό Συμβούλιο δε 
συμμετέχει ο Δήμαρχος, θα ορίζεται από το Δημοτικό 
Συμβούλιο ένας (1) Δημοτικός Σύμβουλος της πλειοψη- 
φίας επιπλέον, ώστε ο συνολικός αριθμός των μελών 
του ΝΠΔΔ να είναι 11 μέλη. 

Κατά τις συνεδριάσεις των Σχολικών Επιτροπών, όταν 
συζητούνται θέματα τα οποία αφορούν συγκεκριμένη 
σχολική μονάδα, καλείται ο οικείος διευθυντής σχολικής 
μονάδας, ο οποίος συμμετέχει με δικαίωμα ψήφου. 


Σε περίπτωση ισοψηφίας υπερισχύει η ψήφος του 
προέδρου. 

Ο Πρόεδρος του ΝΠΔΔ θα εκλέγεται σύμφωνα με την 
παρ. 1 του άρθρου 240 του Ν. 3463/2006, όπως τροπο¬ 
ποιήθηκε με την παρ. 16 του άρθρου 20 του Ν. 3731/2008 
ή την ισχύουσα σε κάθε περίπτωση νομοθεσία. 

Κατά τα λοιπά ισχύει η υπ’ αριθ. 96/2011 απόφαση του 
Δημοτικού Συμβουλίου Μουζακίου (ΦΕΚ 1141/Β'/3-6-2011). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Νοεμβρίου 2015 

Με εντολή Γενικού Γραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΚΩΝΣΤΑΝΤΙΝΟΣ ΠΑΠΠΑΣ 

-♦- 

Αριθμ. 1546 (4) 

Έγκριση της αριθ. 79/2015 απόφασης του Δημοτικού 
Συμβουλίου Αγ. Βασιλείου σχετικά με κυκλοφορια- 
κές ρυθμίσεις που αφορούν τον οικισμό Ακουμίων. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1) Τον Ν. 2696/1999 (ΦΕΚ 57/Α71999) «Κύρωση του Κώ¬ 
δικα Οδικής Κυκλοφορίας», όπως έχει τροποποιηθεί 
και ισχύει. 

2) Το Ν. 4313/2014 (ΦΕΚ 261/Α72014) «Ρυθμίσεις θεμά¬ 
των μεταφορών τηλεπικοινωνιών και δημοσίων έργων 
και άλλες διατάξεις» και ειδικότερα το άρθρο 48 αυτού 
που αφορά σε ρυθμίσεις θεμάτων του Κώδικα Οδικής 
Κυκλοφορίας. 

3) Το Ν. 3463/2006 (ΦΕΚ 114/Α72006) «Κύρωση του 
Κώδικα Δήμων και Κοινοτήτων», όπως ισχύει. 

4) Το Ν. 3852/2010 (ΦΕΚ 87/Α72010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», όπως ισχύει. 

5) Το Π.δ. 136/2010 (ΦΕΚ 229/Α72010) με θέμα «Οργα¬ 
νισμός της Αποκέντρωσης Διοίκηση Κρήτης». 

6) Την με αριθ. πρωτ. ΔΟΥ/οικ/220/15-01-2015 Εγκύκλιο 
του Τ ρήματος ΣΤ' της Δ/νσης Οδικών Έργων της Γ ε¬ 
νικής Γραμματείας Υποδομών του Υπουργείου Υποδο¬ 
μών Μεταφορών και Δικτύων αναφορικά με τα «Μέτρα 
ρύθμισης της κυκλοφορίας για την εκτέλεση έργων στο 
οδικό δίκτυο της χώρας - Εφαρμογή των διατάξεων του 
άρθρου 52 του Ν. 2696/1999 (ΚΟΚ) όπως τροποποιήθηκε 
και ισχύει με το άρθρο 48 του Ν. 4313/2014». 

7) Το με αριθ. πρωτ. 15109/13-05-2013 έγγραφο της Δ/ 
νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκε¬ 
ντρωμένων Διοικήσεων» 

8) Το με αριθ. πρωτ. 3208/24-10-2013 έγγραφο της 
Δ/νσης Περιβαλλοντικού και Χωρικού Σχεδιασμού της 
Αποκεντρ. Διοίκησης Κρήτης προς τους Δήμους της 
Περιφέρειας Κρήτης: «Διευκρινίσεις - Οδηγίες περί 
Εγκρίσεων Κυκλοφοριακών Ρυθμίσεων οδικών δικτύων 
των ΟΤΑ Περιφέρειας Κρήτης». 

9) Το με αριθ. πρωτ. ΔΟΥ/1052/Φ/05-03-2015 έγγραφο 
του Τμήματος ΣΤ' της Δ/νσης Οδικών Υποδομών της 
Γ ενικής Δ/νσης Συγκοινωνιακών Υποδομών του Υπουρ- 

γείου Οικονομίας, Υποδομών Ναυτιλίας και Τουρισμού 
με θέμα «Εφαρμογή των διατάξεων του άρθρου 52 του 
Ν. 2696/1999 όπως τροποποιήθηκε και ισχύει με το άρ¬ 
θρο 48 του Ν. 4313/2014». 

10) Την με αριθ. πρωτ. οικ. 563/09-03-2015 απόφαση 
του Γενικού Γραμματέα Αποκεντρωμένης Διοίκησης 
Κρήτης (ΑΔΑ: ΨΨ5ΕΟΡ1Θ-ΑΚΟ), με την οποία ανατίθεται 
στην Δ/νση Τεχνικού Ελέγχου ο έλεγχος των αποφά¬ 
σεων των συλλογικών οργάνων των ΟΤΑ που αφορούν 
μέτρα ρύθμισης οδικής κυκλοφορίας που εμπίπτουν στις 
διατάξεις του άρθρου 52 του Ν. 2696/1999. 

11) Το αριθ. πρωτ. 9622/15-7-2015 έγγραφο του Δήμου 
Αγ. Βασιλείου (Δ/νση Τεχνικών Υπηρεσιών) (αριθ. πρωτ. 
ΔΤΕ/1546/23-7-2015) με το οποίο διαβιβάστηκε προς 
έγκριση η αριθ. 79/2015 απόφαση του Δ.Σ. του Δήμου 
Αγ. Βασιλείου. 

12) Το με αριθ. πρωτ. 856/17-09-2015 έγγραφο της Δ/ 
νσης Διοίκησης Τμήμα Δ/κου-Οικ/κού Ν. Ρεθύμνης της 
Αποκεντρωμένης Διοίκησης Κρήτης, (αριθ. πρωτ. ΔΤΕ 
1938/22-9-2015) με το οποίο γνωμοδοτεί θετικά, μετά 
από έλεγχο περί της νομιμότητας λήψης της απόφασης 
του θέματος. 

13) Το με αριθ. 1016/49/171-α/6-3-2015 έγγραφο του 
Α.Τ Λάμπης με σύμφωνη, γνώμη για τις κυκλοφοριακές 
ρυθμίσεις του θέματος. 

14) Το Ν. 4257/2014 και ειδικότερα το άρθρο 56 αυτού 
σύμφωνα με το οποίο: «Τον Γενικό Γραμματέα Απο¬ 
κεντρωμένης Διοίκησης αναπληρώνει ο αρχαιότερος 
Γενικός Διευθυντής όταν αυτός απουσιάζει ή κωλύεται», 
καθώς επίσης και την πράξη 4/2015 (ΦΕΚ 24/Α72015) του 
Υπουργικού Συμβουλίου περί αποδοχής των παραιτή¬ 
σεων των Γ. Γ. Αποκεντρ. Διοικήσεων. 

15) Το άρθρο 28 παρ.1 του Ν. 4325/2015 (ΦΕΚ 47/Α72015) 
«Εκδημοκρατισμός της Διοίκησης-καταπολέμηση γρα¬ 
φειοκρατίας και ηλεκτρονική διακυβέρνηση». 

16) Το γεγονός ότι οι εξεταζόμενες κυκλοφοριακές 
ρυθμίσεις αφορούν το δημοτικό δίκτυο, αιτιολογούνται 
επαρκώς στην Τεχνική Έκθεση της αρμόδιας υπηρεσίας 
του Δήμου Αγ. Βασιλείου. 

17) Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Την έγκριση των κάτωθι κυκλοφοριακών ρυθμίσεων, 
όπως αναφέρονται και αριθμούνται στην αριθ. 79/2015 
απόφαση του Δ.Σ του Δήμου Αγ. Βασιλείου (ΑΔΑ: 
ΨΠ1ΨΩ6Τ-ΣΘΕ). 

Την οδική σήμανση και τοποθέτηση πινακίδων στην 
είσοδο και έξοδο του οικισμού Ακουμίων Τοπικής Κοι¬ 
νότητας Ακουμίων, για μονοδρόμηση στην είσοδο έξοδο 
του οικισμού καθώς επίσης και του δρόμου που οδηγεί 
στην εκκλησία του Σωτήρα Χριστού. 

Οι εν λόγω κυκλοφοριακές ρυθμίσεις εγκρίνονται με 
τις παρακάτω προϋποθέσεις: 

1. Οι αναγκαίες παρεμβάσεις για την υλοποίηση των 
εν λόγω κυκλοφοριακών ρυθμίσεων (π.χ τοποθέτηση 
κατάλληλης οριζόντιας και κατακόρυφης σήμανσης, 
χρήση κατάλληλων υλικών κλπ) θα είναι σύμφωνες με 
τον Κώδικα Οδικής Κυκλοφορίας, με τις προδιαγραφές 
του Υπουργείου Υποδομών Μεταφορών και Δικτύων και 
τις ισχύουσες ευρωπαϊκές προδιαγραφές. 

2. Η υλοποίηση των ρυθμίσεων θα γίνει με ευθύνη της 
Δ/νσης Τεχνικών Υπηρεσιών του Δήμου Αγ. Βασιλείου, 
η οποία υποχρεούται καθ’ όλη την χρονική διάρκεια 


εφαρμογής των εν λόγω κυκλοφοριακών ρυθμίσεων 
να αξιολογεί την αποτελεσματικότητα των μέτρων σε 
σχέση με το ευρύτερο δίκτυο κυκλοφορίας της πόλης, 
παρακολουθώντας και συντηρώντας τα σχετικά έργα 
(π.χ. την σήμανση). 

Οι εν λόγω κυκλοφοριακές ρυθμίσεις ισχύουν από την 
τοποθέτηση των οικείων πινακίδων σήμανσης ή των 
διαγραμμίσεων στο οδόστρωμα. 

Με την παρούσα απόφαση δεν νομιμοποιούνται τυ¬ 
χόν παράνομες ενέργειες ούτε υποκαθίστανται άλλες 
αδειοδοτήσεις και εγκρίσεις που τυχόν απαιτούνται για 
την υλοποίηση των εν λόγω παρεμβάσεων. 

Οι Αρχές στις οποίες κοινοποιείται η παρούσα από¬ 
φαση παρακαλούνται να παρακολουθούν την ακριβή 
εκτέλεσή της όσον αφορά θέματα αρμοδιότητάς τους. 

Κατά της παρούσας απόφασης επιτρέπεται, σύμφω¬ 
να με το τελευταίο εδάφιο της παρ. 2 του άρθρου 1 
του Ν. 2503/1997, προσφυγή στον Υπουργό Υποδομών, 
Ναυτιλίας Μεταφορών και Δικτύων μέσα σε αποκλει¬ 
στική προθεσμία τριάντα (30) ημερών. Επίσης κατά της 
παρούσας απόφασης μπορεί να ασκηθεί προσφυγή στα 
Διοικητικά Δικαστήρια και ενώπιον του Συμβουλίου της 
Επικράτειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Οκτωβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΑΝΑΣΤΑΣΙΟΣ ΙΩΑΝΝΟΥ 

-♦- 

Αριθμ. 12793/15/ΓΠ (5) 

Ίδρυση Εργαστηρίου με την επωνυμία «Εργαστήριο 
Εκπαίδευσης και Επικοινωνίας σε Πολυπολιτισμικά 
Περιβάλλοντα» στο Παιδαγωγικό Τμήμα Δημοτικής 
Εκπαίδευσης της Σχολής Ανθρωπιστικών και Κοι¬ 
νωνικών Επιστημών του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87), όπως η τελευταία αυτή τροποποιή¬ 
θηκε με το άρθρο 48 παρ.2 του Ν. 1404/1983 (Α'173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24, η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Παιδαγωγικού Τμήματος Δημοτι¬ 
κής Εκπαίδευσης (Συνέλευση Τμήματος αριθ. 2/1-10-2015) 
και της Συγκλήτου του Πανεπιστημίου Θεσσαλίας (Συ¬ 
νεδρίαση 159/23-10-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος αποφασίζουμε: 

Άρθρο 1 
Ίδρυση 

Ιδρύεται Εργαστήριο στο Παιδαγωγικό Τμήμα Δημοτι¬ 
κής Εκπαίδευσης του Πανεπιστημίου Θεσσαλίας, με την 
επωνυμία «Εργαστήριο Εκπαίδευσης και Επικοινωνίας 
σε Πολυπολιτισμικά Περιβάλλοντα». 

Το Εργαστήριο δημιουργείται για να καλύψει διδα¬ 
κτικές και ερευνητικές ανάγκες των φοιτητών και του 
προσωπικού του ίδιου Τμήματος στα παρακάτω γνωστι¬ 
κά αντικείμενα και επιστημονικούς τομείς ερευνητικής 
δραστηριότητας: 

(α) Μορφές πολιτισμικής συνάντησης και πολυπολιτι- 
σμικά περιβάλλοντα, 

(β) πολυπολιτισμικά περιβάλλοντα ως δυναμικά πε¬ 
δία σχέσεων αποδοχής/αναγνώρισης και διακρίσεων/ 
αποκλεισμού, 

(γ) θεσμικός στιγματισμός και σχολικές ανισότητες σε 
πολυπολιτισμικά περιβάλλοντα εκπαίδευσης, 

(δ) Διαπολιτισμική Εκπαίδευση και οι εφαρμογές της 
εντός και εκτός του σχολείου, 

(ε) Μοντέλα διαπολιτισμικής και αντιρατσιστικής μά¬ 
θησης και σχεδιασμός εφαρμογών για την οικοδόμηση 
της διαπολιτισμικής επικοινωνιακής ικανότητας, 

(ζ) εκπαιδευτικές μονάδες, φορείς, οργανισμοί και ερ¬ 
γασιακοί χώροι ως πολυπολιτισμικά περιβάλλοντα και 
η διαπολιτισμική τους ανάπτυξη, 

(η) συγκριτική μελέτη πολιτικών εκπαίδευσης σε πο- 
λυπολιτισμικά περιβάλλοντα, 

(θ) διαπολιτισμική επικοινωνία ως διάσταση της πο¬ 
λιτιστικής πολιτικής και 

(ι) πολυπολιτισμικότητα και διαπολιτισμική επικοινωνία 
στις ευρωπαϊκές πολιτικές για την εκπαίδευση. 

Αρθρο 2 

Εσωτερικός κανονισμός 

Ο Εσωτερικός Κανονισμός του ιδρυόμενου με το προ¬ 
ηγούμενο άρθρο εργαστηρίου καθορίζεται σύμφωνα με 
τους ορισμούς των επομένων άρθρων. 

Άρθρο 3 
Αποστολή 

Αποστολή του Εργαστηρίου είναι η υλοποίηση των 
παρακάτω στόχων: 

1. Θεωρητική και πρακτική εκπαίδευση προπτυχιακών 
και μεταπτυχιακών φοιτητών στα επιστημονικά πεδία 
της Διαπολιτισμικής Παιδαγωγικής, της Διαπολιτισμικής 
Διδασκαλίας και της Διαπολιτισμικής Επικοινωνίας. 

2. Διεξαγωγή βασικής και εφαρμοσμένης έρευνας και 
προώθηση της επιστημονικής γνώσης στα γνωστικά 
αντικείμενα και στους επιστημονικούς τομείς ερευνη¬ 
τικής δραστηριότητας που θεραπεύει. 

3. Συνεργασία με μέλη Δ.Ε.Π. του Τμήματος ή άλλων 
Τμημάτων του Πανεπιστημίου Θεσσαλίας καθώς και με 
άλλα κέντρα ερευνών, ακαδημαϊκά ιδρύματα ημεδαπής 
και αλλοδαπής. 

4. Συνεργασία με δήμους, κοινωνικούς και επιστημο¬ 
νικούς φορείς και κοινωφελή ιδρύματα με σκοπό τη 
συμβολή στην επεξεργασία και εφαρμογή πολιτικών 
ενάντια στις διακρίσεις και στον αποκλεισμό πολιτι¬ 
σμικά διαφορετικών ομάδων. 

5. Συνεργασία και στήριξη εκπαιδευτικών μονάδων σε 
θέματα ανάπτυξης μιας διαπολιτισμικά προσανατολι¬ 
σμένης σχολικής κουλτούρας. 

6. Σχεδιασμός και υλοποίηση ερευνητικών προγραμμά¬ 
των που άπτονται των ενδιαφερόντων του Εργαστηρίου. 

7. Διοργάνωση συνεδρίων, ημερίδων, διαλέξεων και 
άλλων επιστημονικών εκδηλώσεων και πραγματοποίηση 
δημοσιεύσεων και εκδόσεων στην Ελλάδα και διεθνώς. 

8. Παραγωγή εκπαιδευτικού υλικού καθώς και υλικού 
ενημέρωσης πολιτών σε ζητήματα που άπτονται των 
γνωστικών αντικειμένων που θεραπεύει το εργαστήριο. 


9. Επιμόρφωση εκπαιδευτικών και προσωπικού φο¬ 
ρέων και οργανισμών που ασχολούνται με ζητήματα 
κοινωνικής ένταξης πολιτισμικά διαφορετικών ομάδων. 

10. Οργάνωση ειδικευμένης βιβλιοθήκης. 

11. Η παροχή υπηρεσιών σε ιδιώτες κατά τα προβλε- 
πόμενα στο Π.δ. 159/1984 (Α'53). 

Αρθρο 4 
Προσωπικό 

Το Εργαστήριο στελεχώνεται από μέλη Διδακτικού 
Ερευνητικού Προσωπικού (ΔΕΠ) του Παιδαγωγικού Τμή¬ 
ματος Δημοτικής Εκπαίδευσης, των οποίων το γνωστι¬ 
κό αντικείμενο της θέσης τους εμπίπτει στα γνωστικά 
αντικείμενα και στα ερευνητικά ενδιαφέροντα του Ερ¬ 
γαστηρίου όπως αυτά περιγράφονται στο άρθρο 1 της 
παρούσας πρυτανικής πράξης, από μέλη του Ειδικού 
Τεχνικού Εργαστηριακού Προσωπικού (ΕΤΕΠ), καθώς 
και από μέλη του λοιπού επιστημονικού και διοικητικού 
προσωπικού που τοποθετούνται στο εργαστήριο με 
τη διαδικασία των άρθρων 4 παρ. 1(δ) του Ν. 2083/1992 
(ΑΊ59) και 13 παρ. 3(β) του Ν. 2817/2000 «Εκπαίδευση 
των ατόμων με ειδικές εκπαιδευτικές ανάγκες και άλλες 
διατάξεις» (Α' 78). 

Αρθρο 5 

Διοίκηση 

1. Το Εργαστήριο διευθύνεται από τον Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του Παιδαγωγικού Τμήματος Δημοτικής Εκπαί¬ 
δευσης του Πανεπιστημίου Θεσσαλίας, που ορίζεται με 
τη διαδικασία του άρθρου 28 παρ. 22 του Ν. 2083/1992 
«Εκσυγχρονισμός της Ανώτατης Εκπαίδευσης» (Α' 159). 

2. Ο διευθυντής ασκεί τις αρμοδιότητες που ορίζει 
το άρθρο 7 του Ν. 1268/1982 «Για τη δομή και λειτουρ¬ 
γία των Ανωτάτων Εκπαιδευτικών Ιδρυμάτων» (Α'87) 
και επιπλέον: Συντονίζει το διδακτικό (προπτυχιακό - 
μεταπτυχιακό) και ερευνητικό έργο του Εργαστηρίου, 
καταρτίζει και υποβάλλει στη Γενική Συνέλευση του 
Παιδαγωγικού Τμήματος Δημοτικής Εκπαίδευσης το 
ετήσιο πρόγραμμα του Εργαστηρίου και μεριμνά για 
την τήρησή του, μεριμνά για τη στελέχωση του Εργα¬ 
στηρίου με το αναγκαίο προσωπικό, μεριμνά για την 
οικονομική διαχείριση των εσόδων του Εργαστηρίου, 
μεριμνά για την κατανομή των χώρων του Εργαστηρίου, 
εισηγείται στη Γενική Συνέλευση του Τμήματος τους 
υπεύθυνους των αναλώσιμων υλικών και του κινητού 
εξοπλισμού, υπογράφει κάθε έγγραφο και γενικά είναι 
υπεύθυνος για την ομαλή και απρόσκοπτη λειτουργία 
του Εργαστηρίου. 

Αρθρο 6 
Αρμοδιότητες 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου Θεσσαλίας. Το ωράριο εργασίας του προσω¬ 
πικού είναι αυτό που προβλέπεται για κάθε κατηγορία, 
σύμφωνα με τις διατάξεις του άρθρου 5 παρ. 3δ του 
Ν. 2083/1992 (Α' 159) και τις διατάξεις του Υπαλληλικού 
Κώδικα. 

2. Ο Διευθυντής του Εργαστηρίου ενημερώνεται πριν 
από τη διεξαγωγή κάθε εργασίας που γίνεται στο Εργα¬ 
στήριο στο πλαίσιο του διδακτικού και ερευνητικού του 
προγράμματος, ή άλλου έργου που έχει αποφασιστεί 
από τη Γ ενική Συνέλευση του Παιδαγωγικού Τ μήματος 

Δημοτικής Εκπαίδευσης και καθορίζει, μέσα στο πλαίσιο 
της αποστολής του Εργαστηρίου, τις προτεραιότητες 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέ- 
λειας των εργαζομένων, καθώς και την προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του Εργαστηρίου ή σε 
άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη τα οποία παραδίδονται για τη διεξαγωγή 
εργασιών επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

5. Με εισήγηση του Διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου, σύμφωνα με το άρ¬ 
θρο 18 του Ν. 1268/1982 «Για τη δομή και λειτουργία των 
ανώτατων εκπαιδευτικών ιδρυμάτων» και του άρθρου 5 
του Π.δ. 407/1980 (Α' 112). 

6. Στο εργαστήριο έχουν δικαίωμα εκτέλεσης πει¬ 
ραματικών εργασιών τα μέλη ΔΕΠ του εργαστηρίου 
αποκλειστικά ή σε συνεργασία με άλλα μέλη ΔΕΠ του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του 
εργαστηρίου. Γ ια την εκτέλεση πειραματικής εργασίας 
από ερευνητές, οι οποίοι δεν είναι μέλη του εργαστηρί¬ 
ου, χορηγείται άδεια ύστερα από σχετική αίτηση, στην 
οποία αναφέρονταί: ο σκοπός της εργασίας, το χρονοδι¬ 
άγραμμά της, η χρησιμοποίηση ή μη οργάνων τα οποία 
διαθέτει το εργαστήριο, οι διατάξεις οι οποίες διέπουν 
την εκτέλεση αυτής της πειραματικής εργασίας και ο 
προϋπολογισμός της δαπάνης που απαιτείται. 

7. Ο Διευθυντής του εργαστηρίου ασκεί τις αρμοδιότη¬ 
τες που ορίζει το άρθρο 7 του Ν. 1268/1982 και επιπλέον: 

(α) Καταρτίζει και υποβάλλει στη Γενική Συνέλευση 
του Τμήματος το ετήσιο πρόγραμμα λειτουργίας του 
και μεριμνά για την τήρησή του, 

(β) συντονίζει το διδακτικό και ερευνητικό του έργο, 

(γ) μεριμνά για τη στελέχωσή του με το αναγκαίο 
προσωπικό, 

(δ) μεριμνά για την οικονομική διαχείριση των πόρων, 

(ε) εισηγείται στο Τμήμα για την προμήθεια του απα¬ 
ραίτητου εξοπλισμού, 

(στ) υποβάλλει στο Τ μήμα τον ετήσιο απολογισμό των 
δραστηριοτήτων και 

(ζ) υπογράφει κάθε εξερχόμενο έγγραφο και γενικά 
είναι υπεύθυνος για την ομαλή και αποδοτική λειτουρ¬ 
γία του. 

Αρθρο 7 
Πόροι 

Πόροι του εργαστηρίου είναι: 

1. Οι κληρονομιές, τα κληροδοτήματα, οι δωρεές και 
κάθε άλλη οικονομική ενίσχυση προς το Πανεπιστήμιο 
Θεσσαλίας για τους σκοπούς του εργαστηρίου. 

2. Το έσοδα από την παροχή υπηρεσιών, σύμφωνα με 
το άρθρο 3 του Π.δ. 159/1984 (Α' 53). 


3. Τα κονδύλια που προέρχονται από τα ιδιαίτερα 
ερευνητικά προγράμματα. 

Αρθρο 8 

Τηρούμενα βιβλία 

1. Γ ια τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

(α) Βιβλίο πρωτοκόλλου 
(β) βαθμολόγιο φοιτητών 
(γ) φάκελος περιουσιακών στοιχείων 
(δ) φάκελος οικονομικών στοιχείων για κάθε έτος 
(ε) κατάλογος επιστημονικών βιβλίων, περιοδικών, βι¬ 
ντεοκασετών και οργάνων του Εργαστηρίου 
(στ) αρχείο ερευνητικών προγραμμάτων 
(ζ) βιβλίο μεταβολών προσωπικού. 

2. Με απόφαση του Διευθυντή Εργαστηρίου μπορεί να 
τηρείται κάθε άλλο βιβλίο ή στοιχεία που προβλέπονται 
από την ισχύουσα νομοθεσία ή κρίνεται απαραίτητο 
για το Εργαστήριο. 

Αρθρο 9 

Ώρες λειτουργίας 

Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας. 

Αρθρο 10 

Εγκατάσταση 

Το Εργαστήριο εγκαθίσταται σε χώρους του Πανεπι¬ 
στημίου Θεσσαλίας οι οποίοι παραχωρούνται για τη δι¬ 
εξαγωγή του έργου του, τη διενέργεια της'Ερευνας και 
των εργαστηριακών ασκήσεων. Στο χώρο εγκατάστα¬ 
σης, υπάρχει πινακίδα με τον τίτλο του εργαστηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 2 Νοεμβρίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην περίληψη της υπ’ αριθ. πρωτ. Φ.117096/25549/14/ 
6-11-2014 απόφασης του Υφυπουργού Εσωτερικών, που 
δημοσιεύθηκε στο ΦΕΚ 3138/21-11-2014 (τ.Β') στην σελίδα 
36864 στην Α' στήλη, στον τριακοστό (30ο) στίχο εκ 
των άνω, διορθώνεται η ημερομηνία γέννησης: 

Από την εσφαλμένη: «10-3-1966», 
στην ορθή: «3-10-1966». 

(Από το Υπουργείο Εσωτερικών) 

-♦- 

(7) 

Στην 11158/29-9-2015 απόφαση του Αναπληρωτή 
Υπουργού Εσωτερικών και Διοικητικής Ανασυγκρότη¬ 
σης που δημοσιεύθηκε στο ΦΕΚ 2252/τ.Β'/19-10-2015 
στη σελίδα 26119 στον πίνακα κατηγορία ΔΕ κλάδος 
Διοικητικού Λογιστικού στον Α/Α 8 στο ονοματεπώνυμο 
Μανίκα Αλαξάνδρα διορθώνεται: 

Τ ο εσφαλμένο: «Αλαξάνδρα», 
στο ορθό: «Αλεξάνδρα». 

(Από την Κεντρική Υπηρεσία Ασύλου 

του Υπουργείου Εσωτερικών και 
Διοικητικής Ανασυγκρότησης) 






27752 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































